فوتبول عذره تورکیه شامپیوناتی‌نین 31-جو تورونون بیرینجی گون قارشیلاشماسیندا "باشاکشهر" دوغما میداندا "دنیزلی سپور"و قبول ائدیب.
ماراق‌لی کئچن قارشیلاشمادا میدان صاحب‌لری رقیب‌لرینی ایکی جاواب‌سیز قوللا مغلوب ائدیب‌لر. ایستانبول تمثیلچی‌سی‌نین قول‌لارینی انزو کریوللی (65) و ادین ویسکا (78) ووروب.
بئله‌لیکله، گؤروشده 2:0 حسابی ایله غالیب گلن "باشاکشهر" کلوبو شامپیونلوغا بیر آددیم داها یاخینلاشیب. ایستانبول کلوبو نؤوبتی اوچ گؤروشون هر بیرینده غلبه قازانارسا، شامپیونلوغونو رسمی‌لشدیره‌جک.
بون‌دان علاوه، توردا ژوئیه نین 8-ده "سیواس سپور" – "یئنی مالاتیاسپور"، "ترابزونسپور" - "آنتالیاسپور"، "آلانیاسپور" - "قالاتاسارای"، "گؤزتپه" - "آنکاراگوجو"، صاباح ایسه "ریزه سپور" - "کایسری سپور"، "بشیکتاش" - "کاسیم پاشا"، "غازی آنتپ" – "کونیاسپور" تیم لری قارشی‌لاشا‌جاق.
تورکیه شامپیوناتیندا حاضیردا "باشاکشهر" 66 امتیازلا تورنیر جدو‌لی‌نین لیدری‌دیر. "ترابزونسپور" 61 امتیازلا ایکینجی‌دیر. "سیواس سپور" 54 امتیازلا اوچونجو، "قالاتاسارای" کلوبو ایسه 52 امتیازلا دؤردونجو پیلله‌ده قرارلاشیب. سونراکی یئرلرده "فنرباغچا" (50 امتیاز)، "بشیکتاش" (50 امتیاز)، "آلانیاسپور" (48 امتیاز) و دیگر تیملر گلیر.
